CELEX: 32012D0276
Language: lv
Date: 2012-05-10 00:00:00
Title: 2012/276/ES: Komisijas Īstenošanas lēmums ( 2012. gada 10. maijs ) par Eiropas Savienības finansiālo ieguldījumu 10 dalībvalstu (Beļģijas, Bulgārijas, Dānijas, Igaunijas, Itālijas, Kipras, Latvijas, Rumānijas, Slovēnijas un Somijas) programmās datu vākšanai, pārvaldībai un izmantošanai zivsaimniecības nozarē 2012. gadā (izziņots ar dokumenta numuru C(2012) 3024)

24.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 134/27
            
         KOMISIJAS ĪSTENOŠANAS LĒMUMS
   (2012. gada 10. maijs)
   par Eiropas Savienības finansiālo ieguldījumu 10 dalībvalstu (Beļģijas, Bulgārijas, Dānijas, Igaunijas, Itālijas, Kipras, Latvijas, Rumānijas, Slovēnijas un Somijas) programmās datu vākšanai, pārvaldībai un izmantošanai zivsaimniecības nozarē 2012. gadā
   (izziņots ar dokumenta numuru C(2012) 3024)
   (Autentisks ir tikai teksts bulgāru, dāņu, franču, grieķu, holandiešu, igauņu, itāļu, latviešu, rumāņu, slovēņu, somu un zviedru valodā)
   (2012/276/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 22. maija Regulu (EK) Nr. 861/2006, ar ko nosaka Kopienas finanšu pasākumus kopējās zivsaimniecības politikas īstenošanai un jūras tiesību jomā (1), un jo īpaši tās 24. panta 1. punktu,
   tā kā:
   
               (1)
            
            
               Regulā (EK) Nr. 861/2006 paredzēti nosacījumi, ar kādiem dalībvalstis drīkst saņemt Eiropas Savienības līdzekļus izdevumu segšanai valsts programmās datu vākšanai un pārvaldībai.
            
         
               (2)
            
            
               Šīs programmas ir jāizstrādā saskaņā ar Padomes 2008. gada 25. februāra Regulu (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku (2) un Komisijas 2008. gada 14. jūlija Regulu (EK) Nr. 665/2008, ar ko nosaka sīki izstrādātus piemērošanas noteikumus Padomes Regulai (EK) Nr. 199/2008 par Kopienas sistēmas izveidi datu vākšanai, pārvaldībai un izmantošanai zivsaimniecības nozarē un par atbalstu zinātniskā padoma izstrādei saistībā ar kopējo zivsaimniecības politiku (3).
            
         
               (3)
            
            
               Beļģija, Bulgārija, Dānija, Igaunija, Itālija, Kipra, Latvija, Rumānija, Slovēnija un Somija, kā paredzēts Regulas (EK) Nr. 199/2008 4. panta 4. un 5. punktā, ir iesniegušas valsts programmas 2011.–2013. gadam. Šīs programmas apstiprināja 2011. gadā saskaņā ar Regulas (EK) Nr. 199/2008 6. panta 3. punktu.
            
         
               (4)
            
            
               Saskaņā ar 2. pantu Komisijas 2008. gada 3. novembra Regulā (EK) Nr. 1078/2008, ar ko nosaka sīki izstrādātus noteikumus Padomes Regulas (EK) Nr. 861/2006 piemērošanai dalībvalstu izdevumiem zvejniecības pamatdatu vākšanā un pārvaldībā (4), minētās dalībvalstis ir iesniegušas gada budžeta prognozes par 2012. gadu. Komisija ir novērtējusi dalībvalstu gada budžeta prognozes, kā paredzēts Regulas (EK) Nr. 1078/2008 4. pantā, ņemot vērā apstiprinātās valsts programmas.
            
         
               (5)
            
            
               Regulas (EK) Nr. 1078/2008 5. pantā noteikts, ka Komisijai jāapstiprina gada budžeta prognozes un jāpieņem lēmums par ikgadējo Savienības finansiālo ieguldījumu katrā valsts programmā, ievērojot kārtību, kas noteikta Regulas (EK) Nr. 861/2006 24. pantā, un pamatojoties uz gada budžeta prognožu novērtējuma rezultātiem, kā minēts Regulas (EK) Nr. 1078/2008 4. pantā.
            
         
               (6)
            
            
               Regulas (EK) Nr. 861/2006 24. panta 3. punkta b) apakšpunktā noteikts, ka ar Komisijas lēmumu ir jānosaka finansiālā ieguldījuma likme. Minētās regulas 16. pantā noteikts, ka Savienības finanšu pasākumu apmērs saistībā ar pamatdatu vākšanu nedrīkst pārsniegt 50 % no izmaksām, kas dalībvalstij radušās, īstenojot datu vākšanas, pārvaldības un izmantošanas programmu zivsaimniecības nozarē.
            
         
               (7)
            
            
               Šis lēmums ir finanšu lēmums Padomes 2002. gada 25. jūnija Regulas (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), 75. panta 2. punkta nozīmē.
            
         
               (8)
            
            
               Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības finansiālā ieguldījuma, kas piešķirams katrai dalībvalstij zivsaimniecības nozares datu vākšanai, pārvaldībai un izmantošanai 2012. gadā, maksimālās kopējās summas un Savienības finansiālā ieguldījuma likme ir noteikta pielikumā.
   2. pants
   Šis lēmums ir adresēts Beļģijai Karalistei, Bulgārijas Republikai, Dānijas Karalistei, Igaunijas Republikai, Itālijas Republikai, Kipras Republikai, Latvijas Republikai, Rumānijai, Slovēnijas Republikai un Somijas Republikai.
   
      Briselē, 2012. gada 10. maijā
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 160, 14.6.2006., 1. lpp.
   
      (2)  OV L 60, 5.3.2008., 1. lpp.
   
      (3)  OV L 186, 15.7.2008., 3. lpp.
   
      (4)  OV L 295, 4.11.2008., 24. lpp.
   
      (5)  OV L 248, 16.9.2002., 1. lpp.
   
      PIELIKUMS
      
         VALSTS PROGRAMMAS 2011.–2013. GADAM
      
      
         ATTIECINĀMIE IZDEVUMI UN MAKSIMĀLAIS SAVIENĪBAS IEGULDĪJUMS 2012. GADAM
      
      
                  (EUR)
               
            
                  Dalībvalsts
               
               
                  Attiecināmie izdevumi
               
               
                  Maksimālais Savienības ieguldījums
                  (likme 50 %)
               
            
                  Beļģija
               
               
                  2 108 145,00
               
               
                  1 054 072,50
               
            
                  Bulgārija
               
               
                  199 740,00
               
               
                  99 870,00
               
            
                  Dānija
               
               
                  6 440 240,00
               
               
                  3 220 120,00
               
            
                  Igaunija
               
               
                  566 084,00
               
               
                  283 042,00
               
            
                  Itālija
               
               
                  7 859 576,00
               
               
                  3 929 788,00
               
            
                  Kipra
               
               
                  395 709,00
               
               
                  197 854,50
               
            
                  Latvija
               
               
                  337 444,00
               
               
                  168 722,00
               
            
                  Rumānija
               
               
                  507 906,00
               
               
                  253 953,00
               
            
                  Slovēnija
               
               
                  180 783,00
               
               
                  90 391,50
               
            
                  Somija
               
               
                  1 761 072,00
               
               
                  880 536,00
               
            
                  Kopā
               
               
                  20 356 699,00
               
               
                  10 178 349,50